cairn terrier
Store norske leksikon,Teknologi og industri,Landbruk,Husdyr,Hund,Hunderaser
Cairn terrier er en kortbent skotsk hunderase. Øya Skye ansees som rasens opprinnelsessted. Hunden er av opprinnelse en ren hi-terrier. Den ble anerkjent som utstillingsrase i 1910, etter først å ha vært lansert under et par andre navn.
Beskrivelse Mankehøyden er 28–31 cm. Den har forholdsvis lite, høyt båret hode, med bred skalle og svak stopp. Den har temmelig kort, spiss snute og små, spisse ører som bæres stående. Cairn terrieren har kompakt kropp og pelsen består av kort underull og strie dekkhår. Den er rød, sandfarget, grå, tigret eller nesten svart. Mørk maske og ører er ønskelig. Den har gulrotformet, loddrett hale. Les mer i Store norske leksikon Hund Hunderase Liste over hunderaser hundens historie terrier